|  |  |
| --- | --- |
| **LÆRERVEJLEDNING** | |
| **Titel på undervisningselementet:**  2.4.1 Håndtering af brugte materialer | |
| **Tema:**  Genbrugsmaterialer  Håndtering af materialer i praksis  Arbejdsmiljø | **Anbefalet varighed i timer**:  30 min. |
| **Introduktion:**  I denne opgave får lærlingen indsigt i, hvordan materialerne kan bearbejdes og gøres klar til anvendelse i nye ‘moderne’ konstruktioner. Hvad der er vigtigt at have for øje, og hvilke personlige værnemidler der skal tages i brug?  Opgaven tager udgangspunkt i, at vi arbejder med rent træ uden kemi og farlige stoffer. Træ, der er tilført kemi eller overfladebehandlet med maling indeholdende farlige stoffer, skal være miljøscreenet og fjernet fra en bygning, før der tages materialer fra til genbrug.  I opgaven er der lavet en række spørgsmål, som lærlingen skal diskutere i en gruppe. | |
| **Forberedelse:**  Underviseren skal have læst materialet igennem, før det præsenteres for lærlingen. | |
| **Læringsmål:**   * Lærlingen kan forberede træ til indbygning i nye konstruktioner (F2) * Lærlingen kan beskrive, hvordan træmaterialer kan forberedes til indbygning i nye konstruktioner (V2) * Lærlingen kan grundlæggende vurdere, om et stykke ‘genbrugstræ’ er egnet til at indbygge i en specifik konstruktion (H2) * Lærlingen kan genkende et fagspecifikt materiale og vurdere, hvor det kommer fra (H2) | |
| **Indhold og formål:**  Formålet med opgaven er, at lærlingen får indsigt i, hvordan man håndterer genbrugstræet, før det indbygges i en ny konstruktion. | |
| **Forslag til undervisningsplan:**  **Oplæg fra læreren (5 min)**   * Præsentation af læringselement * Sætte elever i gang med at læse på hjemmesiden   **Individuelt arbejde (5 min)**   * Lærlingen læser tekst på hjemmesiden om håndtering af brugte materialer   **Grupper af 2 personer (20 min)**   * Lærlingen diskuterer spørgsmålene på hjemmesiden med en sidekammerat. | |
| **Feedback og Evaluering:** Diskuter jeres erfaringer i klassen. | |